EkBass/fiwiki-20250220-pages-articles huggingface dataset:
Prima Vista (kuoro)

Prima Vista on järvenpääläinen sekakuoro, joka perustettiin vuonna 1990. Kuoroa johtaa kanttori Heikki Ruokonen. Prima Vista aloitti Järvenpään seurakunnan nuorisokuorona, mutta myöhemmin jäsenten ikärakenne on laajentunut, joskin keski-ikä on alle 30. Järvenpään seurakunta on edelleen kuoron taustaorganisaatio. Prima Vista esittää klassista, gospelia, elokuvamusiikkia ja rockia, kaikenlaista musiikkia tarpeen mukaan. Kohokohtia Prima Vistan historiassa ovat olleet Jesus Christ Superstar -musikaali Savoy- teatterissa pääsiäisenä 2002 sekä Ariel Ramirezin Misa Criollan esitys Finlandia-talossa joulukuussa 2003 säveltäjän ja hänen espanjalaisten muusikoidensa kera. Prima Vista -nimi tarkoittaa suoraan nuoteista laulamista tai soittamista. Keväällä 2011 Prima Vista osallistui menestyksellä TV 2:n Suomen Paras Kuoro -ohjelmaan tullen finaalissa kolmanneksi. == Aiheesta muualla == *Kuoron kotisivu *Arvostelu Kouvolan Sanomissa 22.11.2001 *Jesus Christ Superstar Savoy-teatterissa *Historiikki: Kaupunki rakentuu musiikista – järvenpääläiset kuorot kaupunkitodellisuuden tulkkina Luokka:Suomalaiset kuorot Luokka:Järvenpään kulttuuri
Vihersileppi

Vihersileppi (Crossleyia xanthophrys) on madagaskarinkerttujen heimoon kuuluva Madagaskarin kotoperäinen varpuslintu. Laji elää saaren itäosan sademetsissä. Richard Bowdler Sharpe kuvaili lajin holotyypin itäisestä Madagaskarista vuonna 1875.The Internet Bird Collection == Lähteet == Luokka:Madagaskarinkertut
Kanadan puolustusvoimat

Kanadan puolustusvoimat (, ) ovat Kanadan sotilaallisesta puolustuksesta vastaavat puolustusvoimat. Siihen kuuluu maavoimat, ilmavoimat ja merivoimat. Ylipäällikkö on Yhdistyneen kuningaskunnan monarkki, jota edustaa Kanadan kenraalikuvernööri. Käytännössä pääministeri valvoo asevoimia ja tekee sotilaallisia päätöksiä. Puolustusvoimien komentaja on kenraali Jonathan Vance.Chief of the Defence Staff (viitattu 31.3.2020) == Lähteet == == Aiheesta muualla == Luokka:Kanadan asevoimat
Madagaskarinharmaakerttu

Madagaskarinharmaakerttu (Randia pseudozosterops) on madagaskarinkerttujen heimoon kuuluva Madagaskarin kotoperäinen varpuslintu. Laji elää saaren itäosan sateisissa osissa. Jean Théodore Delacour ja Jacques Berlioz kuvailivat lajin holotyypin Madagaskarista vuonna 1931.The Internet Bird Collection == Lähteet == Luokka:Madagaskarinkertut
Vuorisieppokerttu

Vuorisieppokerttu (Tickellia hodgsoni) on silkkikerttusten heimoon kuuluva kaakkoisaasialainen varpuslintu. Siitä tunnetaan kaksi alalajia, joista nimialalaji hodgsoni elää Nepalin itäosista itään Koillis-Intiaan, Bhutaniin, Etelä-Kiinaan ja Myanmarin länsiosiin, sekä alalaji tonkinensis Etelä- Kiinassa, Laosin koillisosassa ja Vietnamin luoteisosassa. Frederic Moore kuvaili lajin holotyypin Nepalista vuonna 1854The Internet Bird Collection , ja nimesi lajin kahden aikalaisensa Samuel Tickellin ja Brian Houghton Hodgsonin kunniaksi. == Lähteet == Luokka:Silkkikerttuset
Nyyti Korolainen

Nyyti Korolainen (s. 1. maaliskuuta 1984 Iisalmi) on suomalainen taekwondoin. Hän on kilpaillut International Taekwon-Do Federationin (ITF:n) kilpailuissa. Hänen paras saavutuksensa on maailmanmestaruus ottelussa sarjassa yli 70 kg vuonna 2009 (Mar del Plata, Argentiina). Lisäksi hän on saavuttanut kaksi Euroopan-mestaruuskilpailujen pronssimitalia samassa sarjassa vuosina 2007 (Poprad, Slovakia) ja 2009 (Benidorm, Espanja). Korolainen on myös kaksinkertainen world cup -voittaja vuosilta 2006 (Benidorm, Espanja) ja 2008 (Riva del Garda, Italia). Lisäksi hänellä on lukuisia kansallisia ja kansainvälisiä sijoituksia lajissaan. Nyyti Korolainen on valittu Suomen ITF Taekwon-Do ry:n vuoden kilpailijaksi vuosina 2006 ja 2010. Seuratasolla hän edustaa Taekwon-Do Centeria (Sastamala ja Ylöjärvi). Hänen henkilökohtainen valmentajansa on Mariusz Steckiewicz, 6. Dan. Koulutukseltaan Korolainen on puuseppä. Hän on opiskellut myös lähihoitajaksi ja sairaanhoitajaksi. == Katso myös == * Taekwon-Do * Suomen ITF Taekwon-Do ry == Lähteet == == Aiheesta muualla == *Nyyti Korolaisen blogisivu Luokka:Suomalaiset taekwondoinit Luokka:Vuonna 1984 syntyneet Luokka:Elävät henkilöt
Kongonkerttu

Kongonkerttu (Graueria vittata) on herttujen heimoon kuuluva keskiafrikkalainen varpuslintu. Laji elää Ugandan lounaisosassa, Ruandan länsiosassa ja Zairen itäisissä maakunnissa. Ernst Hartert kuvaili lajin holotyypin 90 kilometriä Edwardjärvestä länteen vuonna 1908.The Internet Bird Collection == Lähteet == Luokka:Hertut
Kuikka (Soanlahti)

Kuikka oli kylä Soanlahden kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi Soanlahden koilliskulmassa Korpiselän ja Suistamon rajoilla. Naapurikyliä olivat Korpiselän puolella Lehmivaara ja Suistamon puolella Uuksu, Terovaara ja Muuanto. Matkaa Soanlahden kirkonkylään oli linnuntietä noin 20 kilometriä ja tietä pitkin noin 30 kilometriä. Kylän keskellä sijaitsi Kuikkajärvi, jonka länsipuolelta kulki maantie Korpiselän Tolvajärveltä Suistamon Jalovaaraan, josta oli tieyhteys muualle Soanlahteen. Kuikka kuului kahden muun Soanlahden pohjoisosan kylän kanssa Korpiselän ortodoksiseen seurakuntaan. Kuikkajärveen pistävällä niemellä oli hautausmaa. Kuikan kylä evakuoitiin heti talvisodan alussa. Neuvostoliitto ei talvisodan aikana kuitenkaan vallannut Kuikkaa, mutta 1940 Moskovan rauhanehtojen mukaan se oli luovutettava Neuvostoliitolle. Jatkosodan alussa 1941 kylä vallattiin takaisin ja asukkaat pääsivät palaamaan koteihinsa, mutta 1944 alueelta oli vetäydyttävä ja väestö evakuoitiin uudelleen. Nykyisin Kuikassa ei ole asutusta ja rakennuksetkin on hävitetty. == Lähteet == Luokka:Soanlahden kylät
7 Sinners

7 Sinners on Helloweenin neljästoista studioalbumi, joka julkaistiin 31. lokakuuta 2010. Single ja musiikkivideo kappaleesta "Are You Metal?" julkaistiin 11. lokakuuta 2010. Albumi ylsi Suomen virallisen listan sijalle 16. == Kappaleet == == Kokoonpano == * Andi Deris – laulu * Michael Weikath – kitara * Sascha Gerstner – kitara * Markus Grosskopf – basso * Dani Löble – rummut == Arviot == * Allmusic: * Soundi: * Imperiumi.net: == Lähteet == == Aiheesta muualla == * 7 Sinners discogs.com -sivustolla * Luokka:Helloweenin albumit Luokka:Vuoden 2010 albumit
Ohikulkutie

Ohikulkutie tai ohitustie on tie, joka ohittaa taajaman. Sana "ohitustie" ei siis viittaa ajoneuvojen ohittamiseen. Ohikulkutietä rakennettiin aikoinaan niukkojen määrärahojen puitteissa lyhyin, taajamat kiertävin osuuksin. Ohikulkutie vähentää ruuhkia ja parantaa liikenneturvallisuutta taajamissa. Kaupunkeja ohittavat ohikulkutiet ovat usein nelikaistaisia. Päätieverkon parannuttua monet ohikulkutiet ovat nykyisin moottori- tai moottoriliikenneteitä. Suomessa on vielä on taajamia, joilla ei ole ohikulkutietä vaan kauttakulkuliikenne kulkee keskustan halki. Liikennevirasto on kuitenkin pyrkinyt rakentamaan viimeisiinkin tällaisiin kaupunkeihin ohitustiet, viimeisimpinä Lahti 2020, Salo ja Seinäjoki vuonna 2016, Hamina vuonna 2014 ja Savonlinna vuonna 2012. Vielä 2022 läpikulkuliikennettä kulkee taajamien ja kaupunkien keskustojen läpi, merkittävimpinä kohteina Varkaus, Kausala, Kärsämäki ja Vaajakoski. == Luettelo ohikulkuteistä == * Salon ohitus (korvattu moottoritiellä) * / Porin ohitus * / Tampereen ohitus * Hämeenkyrön ohitus * Parkanon ohitus * Koskuen ohitus * Mäntsälän ohitus * / Lahden ohitus * Heinolan ohitus * Kemin ohitus * Alakorkalon ohitus * / Mikkelin ohitus * Iisalmen ohitus * Kajaanin ohitus * Kemijärven ohitus * Kouvolan ohitus * Taavetin ohitus * Jurvalan ohitus * Lappeenrannan ohitus * Vuoksenniskan ohitus * Reijolan ohitus * / Joensuun ohitus * Porvoon ohitus * Loviisan ohitus * Haminan ohitus * Eurajoen ohitus * / Vaasan ohitus * Sepänkylän ohitus * Koivulahden ohitus * Kokkolan ohitus * Lempäälän ohitus (korvattu moottoritiellä) * Ylämyllyn ohitus * Hämeenlinnan ohitus * Nokian ohitus * Kangasalan ohitus * Kukonkoivun ohitus * Lahden eteläinen ohitus * Nastolan ohitus * Uusikylän ohitus * Nuijamaan ohitus * Savonlinnan ohitus * Kouvolan itäinen ohitus * Seinäjoen pohjoinen ohitus * Laihian ohitus * Seinäjoen itäinen ohitus * / Pieksämäen ohitus * Tammisaaren ohitus * Karjaan ohitus * Turun ohitus * Honkajoen ohitus * Kuusankosken ohitus * Helsingin ohitus eli Kehä III * Salon itäinen ohitus * Riihimäen ohitus * Kortesjärven ohitus * Ylöjärven ohitus * Ruoveden ohitus * Alakylän ohitus * Nurmeksen ohitus * Vihannin ohitus * Karjaan läntinen ohitus * Klaukkalan ohitus * Hyvinkään ohitus * Rymättylän ohitus * Euran ohitus * Vammalan pohjoinen ohitus * Ummeljoen ohitus * Kokkolan pohjoinen ohitus * Paimion ohitus * Kiteen ohitus * Kauhajoen ohitus == Läpikulkutiet == Varsinaisten ohikulkuteiden lisäksi on rakennettu läpikulkuteitä, jotka kulkevat kaupunkien halki eivätkä ohi. === Esimerkkejä läpikulkuteistä === * / Jyväskylän Rantaväylä * Imatra * Karhula * Hamina (korvattu ohikulkutiellä) * Tampereen Paasikiventie, Kekkosentie ja Teiskontie * Lahti (korvattu ohikulkutiellä) * Varkaus * Tornio * Seinäjoki == Katso myös == * Kehätie == Lähteet == Luokka:Suomen tiet Luokka:Tiet Luokka:Liikennesuunnittelu
Harry Smith

Harry Smith (s. 2. elokuuta 1985) on kanadalainen showpainija, joka paini World Wrestling Entertainmentissa nimellä David Hart Smith. Hän myös paini aiemmin vuonna 2007 WWE:n päärosterissa nimellä DH Smith. Hänet erotettiin WWE:stä elokuun 5. päivänä 2011. == Painitiedot == * Paininimet: David Hart Smith, DH Smith, Harryr Smith, Black Assassin * Pituus: 1,96 m * Paino: 110 kg * Ikä: 25 vuotta * Syntymäpaikka: Calgary, Alberta, Kanada * Asuinpaikka: Calgary, Alberta, Kanada * Painidebyytti: 2000 * WWE Debyytti: 2007 * Lopetusliike: Running Powerslam, Saito Suplex, Sharpshooter * Lempinimet: The Canadian Bulldog, The Bulldog == Sisääntulomusiikit == * Rule, Britannia! (2007) * Jim Johnstonin tekemä "New Foundation" (2009-2010) * Chris Goulstonin tekemä "Attitude" (2010 -) Luokka:Kanadalaiset showpainijat Luokka:Vuonna 1985 syntyneet Luokka:Elävät henkilöt 1 kerta wwe unifide champions
Asevoimien liike

Asevoimien liike (Movimento das Forças Armadas - MFA) oli organisaatio, joka koostui Portugalin armeijan alempiarvoisista vasemmistolaisista upseereista. Asevoimien liike oli vastuussa neilikkavallankumouksesta 25. huhtikuuta 1974, jolloin Portugalin korporativistinen Estado Novo -hallitus kukistettiin ja sen pääministeri Marcello Caetano joutui eroamaan. MFA asetti valtaan kansallisen pelastuksen juntan, joka toimi vuosina 1974–1976 sen jälkeen, kun sen presidentti António de Spínola oli antanut virallisen tiedoksiannon klo 1:30 26. huhtikuuta 1974. == Lähteet == Luokka:Vallankaappaukset Luokka:Portugalin historia Luokka:1974
Tammiston seisake

Tammiston seisake oli Naantalin radan varressa sijainnut lakkautettu seisake. Se perustettiin silloiseen Naantalin maalaiskuntaan, Karvettiin samaan aikaan radan valmistumisen kanssa vuonna 1923. Seisakkeen läheisyyteen ei kuitenkaan syntynyt asutusta, vaan se syntyi maantien varteen Ruonan ja Taimon alueille. Vähäisen käytön vuoksi Tammisto muutettiin miehittämättömäksi seisakkeeksi 1. helmikuuta 1955. Seisake lakkautettiin toukokuussa 1972, samaan aikaan kun henkilöliikenne loppui koko rataosuudella. Seisakkeeseen kuuluvat laituri- ja asuinrakennus siirtyivät Senaatti-kiinteistöjen myyntilistalle vuonna 2007. == Lähteet == Luokka:Varsinais-Suomen lakkautetut rautatieliikennepaikat Luokka:Naantalin liikenne Luokka:Naantalin entiset rakennukset ja rakennelmat
QRIO

QRIO (Quest for cuRIOsity) on Sonyn kehittämä robotti, jonka oli tarkoitus olla Aibon seuraaja. Sen ensimmäinen prototyyppi valmistui 2003. Vuonna 2006 Sony lopetti Qrion kehittämisen samaan aikaan, kun se lopetti Aibon valmistamisen. QRIO pystyi tanssimaan ja laulamaan Ryūichi Sakamoton säveltämiä lauluja. == Lähteet == Luokka:Robotit Luokka:Sony
Arotöpökerttunen

Arotöpökerttunen (Sylvietta isabellina) on afrikantöpökerttusten heimoon kuuluva itäafrikkalainen varpuslintu. Laji elää Etelä- ja Kaakkois-Etiopiassa, Somalian luoteis- ja eteläosissa, sekä Kenian pohjois- ja itäosissa. Daniel Giraud Elliot kuvaili lajin holotyypin Etiopian Ogadenin Le Gudista vuonna 1897.The Internet Bird Collection == Lähteet == Luokka:Afrikantöpökerttuset
Nakkelitöpökerttunen

Nakkelitöpökerttunen (Sylvietta brachyura) on afrikantöpökerttusten heimoon kuuluva afrikkalainen varpuslintu. Sen esiintymisalue käsittää Saharan ja päiväntasaajan välisen alueen Atlantilta Intian valtamerelle. Lajista tunnetaan kolme alalajia. Frédéric de Lafresnaye kuvaili lajin holotyypin Senegambiasta vuonna 1839.The Internet Bird Collection == Lähteet == Luokka:Afrikantöpökerttuset
Shallow Be Thy Game

Shallow Be Thy Game on Red Hot Chili Peppersin kappale, yhtyeen vuonna julkaistulta 1995 albumilta One Hot Minute. Kappale julkaistiin singlenä vain Australiassa, jolloin kappale on levyn viides single. Kappaleen teksteissä arvostellan eri uskontoja, etenkin kristinuskoa ja lähetyssaarnaajia, jotka pakottivat toisia ihmisiä vaihtamaan uskontonsa kristinuskoon. Kansikuva on lähes sama, kuin edellisen singlen Coffee Shopin. Yhtyeen basisti Flea soittaa kappaleen alussa wah-särötetyn intron. ==Lähteet== Luokka:Red Hot Chili Peppersin kappaleet Luokka:Vuoden 1995 kappaleet
Punatöpökerttunen

Punatöpökerttunen (Sylvietta whytii) on afrikatöpökerttusten heimoon kuuluva itäafrikkalainen varpuslintu. Sen esiintymisalue ulottuu Etiopian lounaisosista ja Etelä-Sudanista etelään Malawiin, Mosambikiin ja Zimbabween saakka. Lajista tunnetaan neljä alalajia. George Ernest Shelley kuvaili lajin holotyypin Etelä-Malawin Zombasta vuonna 1894.The Internet Bird Collection == Lähteet == Luokka:Afrikantöpökerttuset
Thecostraca

Thecostraca on leukajalkaisiin kuuluva äyriäisten alaluokka, josta tunnetaan noin 1320 nykyään elävää lajia. Ne ovat merieläimiä, joiden ulkomuoto useimmiten poikkeaa muiden äyriäisten jaokkeisesta muodosta. Aikuiset yksilöt elävät joko alustaansa kiinnittyneenä tai toisten eläinten loisina. Toukkavaihe on useimmiten vapaasti uiva. Suurin osa Thecostraca-äyriäisistä kuuluu siimajalkaisten osaluokkaan, mm. ainoa Suomessa elävä laji merirokko. Yhteensä osaluokkia on kolme. ==Osaluokat== * Siimajalkaiset (Cirripedia) on tärkein ja suurin osaluokka, se käsittää noin 1220 nykylajia. Ne ovat aikuisena alustaansa liimautuvia äyriäisiä, joihin kuuluvat mm. merirokot ja hanhenkaulat. * Facetotecta on ryhmä, joka sisältää vain yhden suvun (Hansenocaris). Tästäkin tunnetaan vain planktinen naupliustoukkavaihe, nk. y-toukka. Tuntemattoman aikuismuodon on epäilty elävän jonkin toisen eläimen loisena. Toisaalta toukan on ehdotettu olevan Tantulocarida-äyriäisen nuoruusvaihe; tästä ryhmästä puolestaan tunnetaan toistaiseksi vain aikuisvaihe. * Ascothoracida käsittää noin 100 lajia, jotka ovat onteloeläinten ja piikkinahkaisten loisia. ==Lähteet== * Joel W. Martin & George E. Davis (2001) An Updated Classification of the Recent Crustacea . Natural History Museum of Los Angeles County. 132 s. Luokka:Leukajalkaiset
Barbara Wirth

Barbara Wirth (s. 16. syyskuuta 1989) on saksalainen entinen alppihiihtäjä. Wirthin ensimmäinen kilpailu alppihiihdon maailmancupissa oli Cortina d'Ampezzon suurpujottelussa 25. tammikuuta 2009. Ensimmäisen pistesijansa hän saavutti Levin pujottelussa marraskuussa 2009 oltuaan lopputuloksissa 28:s. Wirth on sijoittunut maailmancupissa parhaimmillaan yhdeksänneksi Bormion pujottelussa kaudella 2013–2014. Sotšin olympialaisissa 2014 hän sijoittui pujottelussa 14:nneksi. Viimeisen arvokisansa Wirth laski Jennerissä, Saksassa 15. maaliskuuta 2016 sijoittuen 10:nneksi. == Lähteet == Luokka:Saksalaiset alppihiihtäjät Luokka:Vuonna 1989 syntyneet Luokka:Elävät henkilöt
Love Rollercoaster

Love Rollercoaster on funk- ja R&B-yhtye; Ohio Playersin kappale vuodelta 1975. Se oli listaykköseksi noussut single (sekä Billboard Hot 100, että R&B-lista;), joka löytyy yhtyeen samana vuonna julkaistulta albumilta, Honey. Yhtyeen keskeiset jäsenet, Beck, Bonner, Jones, Middlebrooks, Pierce, Satchell, ja Williams sävelsivät sen yhdessä. Red Hot Chili Peppers teki myöhemmin cover-version kappaleesta. Myös Red Hot Chili Peppers julkaisi kappaleen singlenä, vuonna 1996. Tämä levytys kuullaan elokuvassa Beavis and Butt-head Do America. Singlestä tehtiin myös musiikkivideo, jossa nähdään Beavis and Butthead -animaatiota. Kappale on Dave Navarron viimeinen single Red Hot Chili Peppersin riveissä. ==Listasijoitukset (Red Hot Chili Peppersin levytys)== Lista Korkein sijoitus Listaviikot ARIA ChartsSijoitus ARIA Charts- listalla 19 19 Britannian singlelistahttp://www.chartstats.com/songinfo.php?id=25289 7 8 Canadian Hot 100Singlen sijoitus Canadian Hot 100-listalla 49 5 Alternative Songshttp://www.billboard.com/#/song/red-hot-chili-peppers/love- rollercoaster/614436 14 14 Kanadan singlelista (RPM)Singlen sijoitus Kanadan singlelistalla 3 14 ==Lähteet== Luokka:Red Hot Chili Peppersin kappaleet Luokka:Vuoden 1975 kappaleet Luokka:Billboard Hot 100 -listan ykköset pt:Love Rollercoaster
Nikolai Abramov (kestävyysjuoksija)

Nikolai Abramov (; 10. joulukuuta 1933 – 2003) oli Neuvostoliittoa edustanut yleisurheilija, joka kilpaili kestävyysjuoksussa. Hän osallistui maratonille Tokion olympialaisissa 1964 ja sijoittui kilpailussa 26:nneksi ajallaan 2.27.09. == Ennätykset == * Maraton: 2.24.16 (1964) == Lähteet == * Abramovin profiili sports-reference.com -sivustolla === Viitteet === Luokka:Neuvostoliittolaiset kestävyysjuoksijat Luokka:Vuonna 1933 syntyneet Luokka:Vuonna 2003 kuolleet
Hyökkäys poliisiasemalle 13

Hyökkäys poliisiasemalle 13 (Assault on Precinct 13) voi tarkoittaa seuraavia: * Hyökkäys poliisiasemalle 13, John Carpenterin ohjaama vuoden 1976 elokuva * Hyökkäys poliisiasemalle 13, Jean-François Richetin ohjaama vuoden 2005 uudelleenfilmatisointi Carpenterin elokuvasta.
Rusotöpökerttunen

Rusotöpökerttunen (Sylvietta ruficapilla) on afrikantöpökerttusten heimoon kuuluva afrikkalainen varpuslintu. Sen esiintymisalue käsittää Gabonin, Kongon, Sambian, Angolan sekä Malawin ja Mosambikin länsiosat. Lajista tunnetaan kuusi alalajia. José Vicente Barbosa du Bocage kuvaili lajin holotyypin Angolan Benguela Cacondasta vuonna 1877.The Internet Bird Collection == Lähteet == Luokka:Afrikantöpökerttuset
Savannitöpökerttunen

Savannitöpökerttunen (Sylvietta rufescens) on afrikatöpökerttusten heimoon kuuluva afrikkalainen varpuslintu. Sen esiintymisalue käsittää mantereen eteläisen osan Angolasta, Zairesta ja Burundista etelään aina Etelä-Afrikkaan saakka. Lajista tunnetaan seitsemän alalajia. Louis Jean Pierre Vieillot kuvaili lajin holotyypin Etelä-Afrikan Kapmaan länsiosan Olifants Riveriltä vuonna 1817.The Internet Bird Collection == Lähteet == Luokka:Afrikantöpökerttuset
Sitruunatöpökerttunen

Sitruunatöpökerttunen (Sylvietta denti) on afrikantöpökerttusten heimoon kuuluva länsiafrikkalainen varpuslintu. Sen esiintymisalue ulottuu Guinean länsiosasta ja Sierra Leonesta itään Keski-Afrikan tasavaltaan ja Länsi- Ugandaan, ja etelään Angolan koillisosaan. Lajista tunnetaan kaksi alalajia. William Robert Ogilvie-Grant kuvaili lajin holotyypin Zairen Fort Benistä vuonna 1906.The Internet Bird Collection == Lähteet == Luokka:Afrikantöpökerttuset
Maso

Maso on kylä Kärppälän kyläalueella itäisessä Sastamalassa, Pirkanmaalla. Maso sijaitsee aivan kunnanrajan tuntumassa Masontien varrella. Mason alueelta on löydetty esihistoriallisia esineitä, jotka ajoituksen perusteella ovat ajalta 4000–7000 eaa. Alun perin asutusta on ollut alueella Rautaveden ja Kuloveden rannoilla, mistä se levisi laajemmalle alueelle 1700-luvun lopulta alkaen. Maso onkin ollut muiden kylien takamaita pitkälle 1800-luvulle, eikä siksi ole kunnan maarekisterikylä. Mason eteläpuolella virtaa Kärppälänjoen latvahaara Masojoki. Kuivattu Masojärvi sijaitsee Nokian kunnan puolella. ==Lähteet== Luokka:Karkun kylät
Guazazaran kieli

Guazazaran kieli (Guazazara) on Brasilian alkuperäisväestön keskuudessa puhuttava, tupi-guaranilaisten kielten ryhmään kuuluva kieli. Sitä puhutaan Maranhãon osavaltiossa. Vuonna 2006 kieltä puhui noin 13 100 ihmistä.Ethnologue: Guajajára Viitattu 5.7.2015. ==Lähteet== Luokka:Brasilian kielet Luokka:Tupi-kielet
Jokioisten vaakuna

Jokioisten vaakuna on Jokioisten kunnan tunnus. Vaakunan tähkäaihe viittaa siihen merkitykseen, joka Jokioisten kartanolla on ollut suomalaisen maatalouden kehittämisessä, ja alasin Jokioisten ruukkiin. Vaakunan selitys on ”punaisessa kentässä aaltokoroinen hirsi, jonka yläpuolella kaksi vehnätähkää ristissä ja alapuolella alasin; kaikki kultaa.” Vaakunan on suunnitellut Gustaf von Numers, ja Jokioisten kunnanvaltuusto hyväksyi sen kokouksessaan 30. heinäkuuta 1951. Sisäasiainministeriö vahvisti vaakunan käyttöön 21. syyskuuta samana vuonna. == Lähteet == * * Jokioinen Luokka:Gustaf von Numersin suunnittelemat kunnanvaakunat Vaakuna
György Gurics

György Gurics (27. tammikuuta 1929 Dunapentele – 10. syyskuuta 2013) oli unkarilainen painija, olympiamitalisti ja maailmanmestari. Hän edusti seuratasolla Honvédia. Gurics voitti alle 79-kiloisten vapaapainissa olympiapronssia Helsingin olympialaisissa 1952, mutta menestyi myöhemmin kreikkalais-roomalaisella tyylillä saaden MM-kisoissa yhden kultaisen, kaksi hopeista ja yhden pronssisen mitalin. Gurics kuitenkin kilpaili vielä myös vapaapainissa ja osallistui siinä muun muassa Rooman olympialaisiin 1960 sijoittuen jaetulle kahdeksannelle tilalle. Roomassa hän paini myös kreikkalais-roomalaisella tyylillä, jolla sijoittui 24:nneksi. Melbournen kesäolympialaisissa 1956 Gurics oli kreikkalais-roomalaisen painin sarjassa 79 kg viides.Olympics at Sports-Reference.comiat.uni-leipzig.de == Lähteet == * György Gurics Bio, Stats and Results Olympics at Sports-Reference.com * Gurics, Gyoergy (HUN) iat.uni-leipzig.de === Viitteet === Luokka:Unkarilaiset vapaapainijat Luokka:Unkarilaiset kreikkalais-roomalaisen tyylin painijat Luokka:Unkarilaiset olympiamitalistit Luokka:Vuonna 1929 syntyneet Luokka:Vuonna 2013 kuolleet
Somaliantöpökerttunen

Somaliantöpökerttunen (Sylvietta philippae) on afrikatöpökerttusten heimoon kuuluva itäafrikkalainen varpuslintu. Sen esiintymisalue käsittää Somalian luoteis-, lounais- ja keskiosat sekä läheiset Etiopian kaakkoisosat. John George Williams kuvaili lajin holotyypin Keski-Somalian Fort Galkayusta vuonna 1955.The Internet Bird Collection == Lähteet == Luokka:Afrikantöpökerttuset
Khumbutse

Khumbutse (kiinaksi 昆布孜峰, pinyin: Kūnbùzī Fēng) on vuori 10 kilometriä Mount Everestiltä länteen. Se sijaitsee Tiibetin autonomisella alueella Nepalin rajalla. == Lähteet == ==Aiheesta muualla== Luokka:Nepalin vuoret Luokka:Tiibetin vuoret Luokka:Himalajan vuoret Luokka:Kiinan ja Nepalin raja
Havaittava maailmankaikkeus

Kosmologiassa havaittavaan maailmankaikkeuteen kuuluvat kaikki galaksit ja muu materia, jonka voimme havaita Maasta. Kyseisistä kohteista lähtevä valo ja muut signaalit ovat ehtineet saavuttaa Maan alkuräjähdyksestä alkaen. Jos maailmankaikkeus on isotrooppinen, havaittavan maailmankaikkeuden raja on lähestulkoon sama joka suunnassa, joten havaittava maailmankaikkeus on pallomainen huolimatta siitä, minkä muotoinen maailmankaikkeus kokonaisuudessaan on. Maailmankaikkeuden kokonainen muoto ei kuitenkaan välttämättä ole pallo. Jokaisella maailmankaikkeuden kohteella on oma havaittava maailmankaikkeutensa, joka voi olla osittain päällekkäinen meidän havaittavan maailmankaikkeutemme kanssa. Maailmankaikkeuden ikä on noin 13,8 miljardia vuotta. Koska maailmankaikkeus laajenee, Maasta havaittavissa olevat kohteet ovat oikeasti liikkuneet huomattavasti havaittua kauemmaksi. Näemme kohteet sitä nuorempana, mitä kauempana Maasta ne ovat. Havaittavan maailmankaikkeuden halkaisijaksi on arvioitu 93 miljardia valovuotta, eli sen rajat ovat siis 46,5 miljardin valovuoden päässä jokaisessa suunnassa. == Katso myös == * Maailmankaikkeus * Multiversumi * Pimeä virtaus == Lähteet == Luokka:Maailmankaikkeus Luokka:Seulonnan keskeiset artikkelit
Amelita Alanes

Amelita Alanes (s. 28. helmikuuta 1952) on filippiiniläinen entinen yleisurheilija, joka kilpaili pikajuoksussa. Hän voitti hopeaa 200 metrillä Aasian kisoissa 1970. Alanes osallistui Münchenin olympialaisiin 1972, mutta ei päässyt finaaliin 100 eikä 200 metrillä. Hän oli mukana myös maansa 4 × 100 metrin viestijoukkueessa, joka hylättiin alkuerissä. Seuraavana vuonna Alanes voitti ensimmäisissä Aasian-mestaruuskilpailuissa kultaa 100 metriltä ja hopeaa 200 metriltä. == Ennätykset == * 100 m: 11,4 s (1974) * 200 m: 24,4 (1972) == Lähteet == Luokka:Filippiiniläiset pikajuoksijat Luokka:Vuonna 1952 syntyneet Luokka:Elävät henkilöt
John George Williams

John George Williams (4. huhtikuuta 1913 Cardiff, Englanti – 28. joulukuuta 1997) oli englantilainen lintutieteilijä. John Williamsin vanhemmat olivat John ja Sissy Williams. Päätettyään koulunsa Williams pääsi töihin Walesin kansallismuseoon, missä hän kouluttautui luokittelijaksi. Vuonna 1939 hän liittyi Kuninkaallisiin ilmavoimiin (RAF) ja palveli Toisen maailmansodan aikana Pohjois-Afrikassa, Lähi-idässä, Turkissa ja Balkanilla. Aleppossa hän tutustui tohtori Philippa Gaffikiniin, joka myös työskenteli RAF:ssa. He menivät sodan jälkeen naimisiin Kairossa ja asettuivat Keniaan. Vuodesta 1946 vuoteen 1966 Williams toimi Nairobin Coryndon Museumin lintuosaston kuraattorina. Hän teki useita tutkimusretkiä Afrikan eri osiin. Hän nimesi somaliantöpökerttusen (Sylvietta philippae) vaimonsa kunniaksi. James David Macdonald nimesi marsabitinkiurun (Mirafra williamsi) hänen kunniakseen. Williams kehittyi maailmankuuluksi medestäjien asiantuntijaksi. Williams toimi aktiivisesti luonnonsuojelun alalla. Paljolti hänen ansiotaan oli Nakurujärven kansallispuiston perustaminen Keniaan. 1963 hän julkaisi ensimmäisen kirjansa, A Field Guide to the Birds of East and Central Africa. 1968 seurasi teos Field Guides to the National Parks of East Africa, ja 1972 Field Guide to the Butterflies of Africa, johon hän myös itse maalasi perhostaulut. 1978 hän julkaisi kirjan orkideoista Field Guide to the Orchids of Britain and Europe ja 1983 Field Guide to the Orchids of North America. Vuonna 1978 John Williams ja Philippa palasivat Englantiin ja asettuivat Oakhamiin Rutlandiin. Williams jatkoi työskentelyä Royal Scottish Museumissa Edinburghissa. == Lähteet == *Muistokirjoitus (Ibis 141.) Luokka:Brittiläiset ornitologit Luokka:Vuonna 1913 syntyneet Luokka:Vuonna 1997 kuolleet
Feynmanin piste

Feynmanin piste on piissä kuuden toistuvan numeron 9 sarja, jonka alkaa 762. desimaalista. Se on nimetty fyysikko Richard Feynmanin mukaan. Kirjailija Douglas Hofstadter on sanonut, että hän aikoi nuoruudessaan opetella ulkoa piin desimaalit tähän pisteeseen saakka, jotta voisi lopettaa luettelonsa ”yhdeksän yhdeksän yhdeksän yhdeksän yhdeksän yhdeksän ja niin edelleen” antaen kuulijalle virheellisen kuvan, että pii olisi rationaaliluku. == Todennäköisyys == Satunnaisesti valitulla normaalilla luvulla todennäköisyys, että sama numero toistuu desimaalikehitelmässä kuusi kertaa peräkkäin näin aikaisin, on 0,08%.Pi – Unleashed Feynmanin piste on myös ensimmäinen kohta, jossa sama numero toistuu neljä tai viisi kertaa peräkkäin. Seuraava kohta, jossa sama numero esiintyy neljä kertaa peräkkäin, alkaa 1589. desimaalista, josta alkaen on neljä numeroa 7 peräkkäin.Pi Search == Paikka == Kolmesti toistuvat numerot merkittynä vihreällä ja Feynmanin piste merkittynä punaisella: `3,` `1415926535 8979323846 2643383279 5028841971 6939937510 5820974944 5923078164 0628620899 8628034825 3421170679 8214808651 3282306647 0938446095 5058223172 5359408128 4811174502 8410270193 8521105559 6446229489 5493038196 4428810975 6659334461 2847564823 3786783165 2712019091 4564856692 3460348610 4543266482 1339360726 0249141273 7245870066 0631558817 4881520920 9628292540 9171536436 7892590360 0113305305 4882046652 1384146951 9415116094 3305727036 5759591953 0921861173 8193261179 3105118548 0744623799 6274956735 1885752724 8912279381 8301194912 9833673362 4406566430 8602139494 6395224737 1907021798 6094370277 0539217176 2931767523 8467481846 7669405132 0005681271 4526356082 7785771342 7577896091 7363717872 1468440901 2249534301 4654958537 1050792279 6892589235 4201995611 2129021960 8640344181 5981362977 4771309960 5187072113 4999999837 2978049951 0597317321 6096318595` == Katso myös == *0,999... ==Lähteet== Luokka:Richard Feynman Luokka:Pii
Mira Ghniem

Mira Ghniem (; s. 18. toukokuuta 1983) on jordanialainen uimari. Hän osallistui Atlantan olympialaisiin 1996 vain 13 vuoden ikäisenä ja on maansa historian nuorin olympiaurheilija. Tuolloin Ghniem oli 43. eli viimeinen 200 metrin sekauinnissa uituaan matkan ajassa 2.56,99. == Lähteet == Luokka:Jordanialaiset uimarit Luokka:Vuonna 1983 syntyneet Luokka:Elävät henkilöt
Belutšistan

Belutšistan on pääasiassa belutšien asuttama historiallinen alue, joka rajoittuu Lounais-Pakistaniin, Kaakkois-Iraniin ja Etelä-Afganistaniin. Belutšistanin Pakistanin-puoleisissa osissa sijaitsee Balochistanin provinssi. ==Lähteet== Luokka:Pakistanin maantiede Luokka:Iranin maantiede Luokka:Afganistanin maantiede
Taivas saa odottaa

Taivas saa odottaa (Heaven Can Wait) on yhdysvaltalainen elokuva vuodelta 1978. Sen ohjasivat Buck Henry ja Warren Beatty. Beatty myös tuotti elokuvan ja näytteli sen pääroolin. Elokuva perustuu Harry Segallin samannimiseen näytelmään, jonka ensimmäinen elokuvaversio oli Henki etsii asuntoa (1941). Taivas saa odottaa oli Oscar-ehdokkaana yhdeksässä eri kategoriassa. Palkinnon se sai parhaasta lavastuksesta. == Juoni == Elokuvassa Beatty näyttelee Los Angeles Ramsin pelaajaa Joe Pendletonia, joka liikenneonnettomuuteen jouduttuaan päätyy taivaaseen ennenaikaisesti. Arkkienkeli Mr. Jordan (James Mason) huomaa virheen ja lupautuu palauttamaan Pendletonin takaisin maan päälle, mutta tämän ruumis on ehditty jo polttohaudata. Pendletonille tarjotaan uudeksi kehoksi juuri murhatun teollisuusjohtaja Farnsworthin ruumista, mutta Pendleton kieltäytyy, sillä hän haluaisi kehon, jolla hän pystyisi osallistumaan Super Bowliin. Hän kuitenkin muuttaa mielensä nähtyään Farnsworthin kotona ympäristöaktivisti Betty Loganin (Julie Christie). Farnsworthin puoliso (Dyan Cannon) ja sihteeri (Charles Grodin) ovat kuitenkin päättäneet onnistua murhasuunnitelmissaan. ==Roolit== == Lähteet == Luokka:Vuoden 1978 yhdysvaltalaiset elokuvat Luokka:Yhdysvaltalaiset romanttiset komediat Luokka:Warren Beattyn ohjaamat elokuvat Luokka:Buck Henryn ohjaamat elokuvat Luokka:Yhdysvaltalaiset uudelleenfilmatisoinnit
Arkeoastronomia

Arkeoastronomia on tieteenala, joka pyrkii selvittämään kuinka muinaiset ihmiset tulkitsivat taivaalla näkyviä ilmiöitä, kuten tähtiä ja planeettoja ja niiden liikettä, ja mikä vaikutus näillä oli heidän kulttuuriinsa. ==Lähteet== Luokka:Arkeologia Luokka:Tähtitieteen osa-alueet
Autuniitti

Autuniitti eli uraanikiille (Ca(UO2)2(PO4)2 · 10–12 H2O) on uraania sisältävä fosfaattimineraali.Geologinen sanakirja Autuniitti on radioaktiivista. Se sisältää uraania, jota käytetään ydin­voimaloissa ja ydinaseissa. Suuret löytyneet autuniittimäärät louhitaan kaupallisesti niiden uraanisisällön vuoksi. Uraaniatomin ydin on epä­vakaa ja voi hajota vapauttaen energiaa, jota voidaan hyödyntää ydin­reaktoreissa. Autuniitin kellanvihreät kiteet menettävät värinsä ja hajoavat kuivissa olosuhteissa. Tämä melko yleinen mineraali hehkuu kellanvihreänä ultraviolettivalossa. Tämä on tärkein menetelmä sen toteamiseksi, sisältääkö annettu näyte autuniittia. Radioaktiivisuuden vuoksi on tärkeää säilyttää autuniittinäytteitä lyijyllä päällystetyssä muovirasiassa. Tähän rasiaan on asetettava vesiastia, jotta riittävä ilman kosteus estää autuniittia muuttumasta meta-autuniitiksi. == Ominaispiirteet == Autuniitti kuuluu fosfaattimineraalien ryhmään. Se sisältää radioaktiivista uraanimetallia, joten sitä on käsiteltävä erittäin varovasti. Uraanin lisäksi autuniitti sisältää kalsiumia, fosforia, happea ja vettä. Vasta kerätty autuniitti on kauniin keltaista tai kellan­vihreää sekä läpikuultavaa tai läpinäkyvää. Ajan myötä ja kuivassa ilmassa siitä tulee meta-autuniittia. Autuniitti voidaan todeta mittaamalla näytteen radioaktiivisuus. Testitulos ei välttämättä ole tarkka, sillä on olemassa muitakin samanvärisiä radioaktiivisia uraania sisältäviä mineraaleja. Vaikka uraani on luonnossa hyvin yleistä, sitä löydetään aina osana muita mineraaleja, ei koskaan puhtaana. == Lähteet == == Aiheesta muualla == * Webmineral: Autunite Mineral Data * Galleries: The Mineral Autunite * Mindat: Autunite Luokka:Fosfaattimineraalit Luokka:Uraanimineraalit
Marko Kulmala

Marko Kulmala (s. 5. joulukuuta 1967 Tampere) on suomalainen yrittäjä, tietokirjailija ja televisiotuottaja. Nuoruudessaan Kulmala työskenteli toimittajana, copywriterina ja tv-tuottajana. Hän perusti oman yrityksen, Insanon, vuonna 2005. == Ura == Kulmala on kotoisin Tampereelta. Hän opiskeli Tampereen yliopistossa kotimaista kirjallisuutta, tiedotusoppia, Suomen historiaa ja markkinointia.Marko Kulmalan haastattelu 15.5.2023 Kirjallisuudentutkimuksen opinnoissa Kulmala paneutui reseptioestetiikan, dekonstruktion ja semiotiikan tapoihin hahmottaa tarinoiden syntyä ja vastaanottoa. Kulmala on asunut vuodesta 1995 lähtien Helsingissä. Kulmala on poliittiselta kannaltaan ”mihinkään sitoutumaton konservatiivi-radikaali”. Kulmala on tuottanut noin 1 700 televisio-ohjelmaa muun muassa MTV3:lle. Hänen ensimmäisiä merkittäviä tuotantojaan ovat muiden muassa tv-ohjelma Jyrki ja tv-kanava TVTV, josta syntyi myöhemmin Sub. Kulmalan Insano on tuottanut tai osatuottanut tv-sarjat Kosketuksessa ja Näin se tehtiin, 10 uutta käskyä sekä tv-sarja Neljä keskustelua Jörn Donnerin maailmasta (2013). Insanon tuotantoihin kuuluvat myös tv-dokumentit Kuka omistaa Afrikan (yhdessä Jörn Donnerin kanssa), Paha paikka (yhdessä Åsa Larssonin kanssa) sekä Ja ihmisillä hyvä tahto (yhdessä Paavo Westerbergin kanssa). Kulmala on työskennellyt Radiolinjan sisältöjohtajana ja Lowe&Partnersin; asiakkuusjohtajana, Radio Sataplussan ohjelmapäällikkönä ja copyna Adsekissa. Vuonna 2005 perustettu viestintäyritys Insano tuottaa "ideoita, tarinoita ja häiriöitä". Insano rakentaa mm. viestintä- ja markkinointikonsepteja, strategianarratiiveja, yrityskulttuurimuutoksia sekä ja niihin liittyviä tuotantoja. Insano on voittanut Grand ja Gold Effie -palkinnot S-ryhmän Halpuutimme hintoja -viestintäkonseptin suunnittelusta. TV-tuottamisen rinnalla Kulmala on työskennellyt useissa kulttuuri- ja media-alan projekteissa. Hän on myös Vihtorin kirjamessujen perustaja.Pertti Jarlan lohkaisu sai Lause-Finlandian, Yle.fi uutiset 22.3.2013, viitattu 23.3.2013 Ensimmäisen oman kirjansa Hyvä idea ei toimi Kulmala julkaisi vuonna 2009. Kirja on hämmentävä, fragmentaarinen kokonaisuus ja käsittelee ideoiden syntyä. Toinen teos Kasvu julkaistiin vuonna 2011. Kulmala on toiminut myös nuorten syrjäytymistä vastaan kamppailevan Ihan tavallisia asioita hankkeen konseptoijana. Hankkeen käynnistäjä toimi tasavallan presidentti Sauli Niinistö. Ihan tavallisia asioita sai poikkeuksellisen voimakkaan vastaanoton mediassa ja laukaisi liikkeelle laajan keskustelun syrjäytymisilmiöstä ja sen ehkäisymalleista. == Muuta == Harrastuksikseen Kulmala on maininnut kirjallisuuden, bodauksen, jääkiekon, laskettelun, kävelyn ja matkustelun. Kulmala on kertonut julkisuudessa avoimesti sairastumisestaan alkoholismiin ja toipumiskokemuksistaan vuonna 2004 tapahtuneen raitistumisen jälkeen. == Lähteet == == Aiheesta muualla == * Luokka:Suomalaiset tietokirjailijat Luokka:Suomalaiset yrittäjät Luokka:Suomalaiset televisiotuottajat Luokka:Vuonna 1967 syntyneet Luokka:Elävät henkilöt
London Records

London Records on brittiläinen vuonna 1947 perustettu, Warner Music Groupin alaisuudessa toimiva levy-yhtiö. London Records on julkaissut esimerkiksi Bananaraman, Rolling Stonesin, The Kinksin ja ZZ Topin levyjä. Luokka:Brittiläiset levy-yhtiöt Luokka:Musiikkikustantamot Luokka:Warner Music Group
Gedizin maanjäristys

Gedizin maanjäristys tapahtui 28. maaliskuuta 1970 Länsi-Turkissa Kütahyan maakunnassa, jossa tuhoutui tai vahingoittui vakavasti yli 12 000 kotia. Suuri osa vahingoista aiheutui maanvyörymistä. ==Lähteet== Luokka:Maanjäristykset Turkissa Luokka:Vuoden 1970 maanjäristykset Luokka:Kütahyan maakunta
Titanic (vuoden 1953 elokuva)

Titanic on Jean Negulescon ohjaama yhdysvaltalainen elokuva vuodelta 1953. Titanic oli Oscar-ehdokkaana kolmessa eri kategoriassa, joista se voitti palkinnon parhaasta alkuperäiskäsikirjoituksesta. Muut ehdokkuudet tulivat parhaasta kuvauksesta ja lavastuksesta. == Juoni == Julia Sturges (Barbara Stanwyck) on varannut matkan RMS Titanicille yhdessä poikansa Normanin (Harper Carter) kanssa. Aviomies Richard (Clifton Webb) nousee laivaan viime hetkellä. Hänen vaimonsa ilmoittaa aikovansa ottaa avioeron ja että Richard ei ole heidän lapsensa oikea isä. Laivan törmättyä jäävuoreen aiemmin hyvin luokkatietoinen Richard Sturges auttaa useita matkustajia pelastautumaan. Hänen poikansa on antanut oman paikkansa pelastusveneessä iäkkäälle naiselle. Isä ja poika sopivat erimielisyytensä ennen kuolemaansa. == Roolit == == Lähteet == == Aiheesta muualla == * Luokka:Yhdysvaltalaiset mustavalkoelokuvat Luokka:Vuoden 1953 yhdysvaltalaiset elokuvat Luokka:Yhdysvaltalaiset katastrofielokuvat Luokka:Melodraamat Luokka:Jean Negulescon ohjaamat elokuvat Luokka:Elokuvat Titanicista Luokka:Parhaan alkuperäisen käsikirjoituksen Oscar-palkinnon saaneet elokuvat
MDF-levy

MDF-levy (medium-density fibreboard) on puolikova kuitulevy, joka valmistetaan kuivausmenetelmällä kuumapuristamalla se havupuukuidusta (noin 92 % tuotteesta) ja sideaineista (noin 8 % tuotteesta). Levyn sideaineina käytetään esimerkiksi formaldehydihartseja, jotka voivat aiheuttaa terveyshaittoja erityisesti MDF-levyjen parissa työskenteleville. Levyjen valmistuksessa on pyritty siirtymään turvallisempiin sideaineisiin, kuten polyvinyyliasetaattiin. MDF-levyä voidaan valmistaa myös kylmäpuristamalla. MDF-levyjen valmistus alkoi vuonna 1965 New Yorkin Depositissa. Niiden tuotanto kiihtyi 1980-luvulla, ja MDF-levy onkin osin syrjäyttänyt lastulevyn monissa käyttökohteissa, erityisesti kalusteteollisuudessa. MDF-levy kestää kosteutta paremmin kuin lastulevy, mutta sekin turpoaa kastuessaan, eikä siten sovellu ulkokäyttöön. Koska MDF-levy valmistetaan puukuidusta eikä suuremmista puulastuista, saadaan MDF-levystä homogeenisempi ja tiiviimpi materiaali, jonka massa on yleensä 600–800 kg/m³. Levyjen tarkka työstäminen on helppoa. Ruskeiden raakalevyjen lisäksi on olemassa levyjä, jotka on pinnoitettu melamiinilla, maalilla tai viilulla, sekä erivärisiä läpivärjättyjä levyjäColoured MDF - Solid colour innovation , Architecture & Design. Viitattu 8.8.2017.. ==Katso myös== *HDF-levy == Lähteet == Luokka:Puunjalostusteollisuus Luokka:Puupohjaiset materiaalit Luokka:Rakennuslevyt Luokka:Rakennuksen pinnat Luokka:Maalausmateriaalit Luokka:Seulonnan keskeiset artikkelit Luokka:Insinööripuutuotteet
Pulmankijoki

Pulmankijoki on runsaan 50 kilometrin mittainen erämaajoki pääasiassa Utsjoella. Joki virtaa kutakuinkin etelästä pohjoiseen. Sen valuma-alue on Suomen Utsjoella ja hieman Inarin puolella. Vesistön eteläinen keskusjärvi on pienehkö Puolbmakkeäsjavri. Siitä pohjoiseen joen länsipuolelle jäävät Kuorboaivi ja Kalddoaivi sekä itäpuolelle Roavvevarrt-tunturit. Pohjoisessa joki laskee selkeästi suurempaan Pulmankijärveen, joka sijaitsee Suomen ja Norjan rajalla. Siitä joki jatkaa vielä Pulmangin kirkonkylän kautta Tenon kunnan alueella Tenojokeen. == Lähteet == Luokka:Utsjoen joet Luokka:Tenojoen vesistö
Mervi Junkkonen

Mervi Junkkonen (s. 1975) on suomalainen elokuvaohjaaja ja Jussi-palkittu elokuvaleikkaaja. Junkkonen on taiteen maisteri (2005) Aalto-yliopistosta pääaineinaan elokuvaleikkaus ja dokumenttielokuvan ohjaus. Vuonna 2002 hänen esikoisdokumenttielokuvansa Barbeiros voitti parhaan esikoiselokuvan palkinnon Amsterdamin Idfa-dokumenttielokuvajuhlilla ja vuonna 2003 se palkittiin parhaana opiskelijaelokuvana Chicagon elokuvafestivaaleilla. Se sai vuonna 2002 myös kunniamaininnan Arktisen upeeta -elokuvafestivaaleilla. Vuonna 2005 Junkkosen dokumenttielokuva Hiljainen tila sai Risto Jarva -palkinnon Tampereen kansainvälisillä lyhytelokuvajuhlilla ja Award of Excellence -palkinnon Yamagatan dokumenttifestivaalilla Japanissa. Elokuvalle myönnettiin myös laatutuki. Junkkonen on saanut kolme parhaan leikkauksen Jussi-palkintoa elokuvista Muukalainen (2009), He ovat paenneet (2014) ja Koirat eivät käytä housuja (2019). ==Filmografia== * Maa, 1997, leikkaus (lyhytelokuva) * Sokea piste, 1997, käsikirjoitus (lyhytelokuva) * Rajatapaus, 1998, leikkaus (lyhytelokuva) * Vartija, 1999, leikkausassistentti (lyhytelokuva) * Demokratia. Vitamiinit. Oppositio., 1999, tuottaja (lyhytelokuva) * Erotic Vivica, 1999, leikkausassistentti (lyhytelokuva) * Perhesauna, 2000, leikkaus (lyhytelokuva) * Pakkaus, 2000, kuvaussihteeri (lyhytelokuva) * Emo, 2000, leikkaus (lyhytelokuva) * Kuilu, 2001, järjestäjä (lyhytelokuva) * Perinteinen 60 km, 2001, leikkaus (lyhytelokuva) * Barbeiros, 2001, ohjaus, käsikirjoitus, kuvaus, tuottaja (lyhyt dokumentti) * Mies nimeltä Tiistai, 2002, kuvaus (lyhytelokuva) * Saanan tahto, 2003, ohjaus, käsikirjoitus, kuvaus, leikkaus (lyhyt dokumentti) * Säädyllinen tehdas, 2004, apulaisohjaaja, ääni (pitkä dokumentti) * Hiljainen tila, 2005, ohjaus, käsikirjoitus, äänitys, kaitafilmit, kuvaus (lyhyt dokumentti) * Aarne, 2005, ohjaus, käsikirjoitus, leikkaus, äänitys (lyhyt dokumentti) * Sam, 2005, kuvaussihteeri (lyhytelokuva) * Hiihtäjät, 2006, leikkaus (lyhyt dokumentti) * Tupakkahuone, 2006, leikkaus (lyhyt dokumentti) * Viimeinen työpäivä, 2007, leikkaus (lyhyt dokumentti) * Uthman, 2009, ohjaus, käsikirjoitus, kuvaus, leikkaus, äänitys (lyhyt dokumentti) * Muukalainen, 2009, leikkaus (pitkä fiktio) * Ennen / jälkeen – tehtävä Afganistanissa, 2011, ohjaus, käsikirjoitus, kuvaus, leikkaus, tuottaja (lyhyt dokumentti) * Jälki elämässä – 4 tarinaa kidutuksesta, 2011, ohjaus (lyhyt dokumentti) * He ovat paenneet, 2014, leikkaus (pitkä fiktio) * Kaiken se kestää, leikkaus (pitkä fiktio) * Koirat eivät käytä housuja, 2019, leikkaus (pitkä fiktio) * Lauluja rakkaudesta, 2020, leikkaus (pitkä dokumentti) * Laupias taksikuski, 2023, leikkaus (pitkä fiktio) Lähde ==Lähteet== == Aiheesta muualla == * Mervi Junkkaisen kotisivut * * Luokka:Suomalaiset elokuvaohjaajat Luokka:Jussi-palkinnon saajat Luokka:Vuonna 1975 syntyneet Luokka:Elävät henkilöt Luokka:Suomalaiset elokuvaleikkaajat
Kimmo Eskelinen

Kimmo Eskelinen (s. 4. huhtikuuta 1983 Svenljunga, Ruotsi) on ruotsalainen salibandyn pelaaja. Puolustajana pelaava Eskelinen edustaa Ruotsin I-divisioonassa Visbyta. Hän pelasi Ruotsin maajoukkueessa vuosina 2005–2008. ==Ura== Eskelinen pelasi vuosina 2002–2010 Warbergsin riveissä, jossa hän voitti muun muassa kolme Ruotsin mestaruutta vuosina 2005, 2007 ja 2008. Vuonna 2010 hän siirtyi Ruotsin I-divisioonan joukkueeseen Visbyhyn. ==Saavutukset== * Alle 19-vuotiaiden MM-kulta: 2001 * Ruotsin mestaruus: 2005, 2007, 2008 * MM-kilpailut **Kultaa: 2006 **Hopeaa: 2008 ==Lähteet== * Kimmo Eskelisen profiili innebandy.se sivustolla Luokka:Ruotsalaiset salibandyn pelaajat Luokka:Ruotsinsuomalaiset henkilöt Luokka:Vuonna 1983 syntyneet Luokka:Elävät henkilöt
On a Night Like This

"On a Night Like This" on dancepopkappale Kylie Minoguen albumilta Light Years. Kappale julkaistiin 11. syyskuuta 2000. Sen ovat kirjoittaneet Steve Torch, Graham Stack, Mark Taylor ja Brian Rawling. Kappaleen ensimmäisen version levytti alun perin Pandora albumilleen No Regrets (1999), mutta se ei valikoitunut single julkaisuksi. Lisäksi kyseinen albumi julkaistiin vain Japanissa. == Kappalelista == ;Australialainen CD 1 #"On a Night Like This" – 3:31 #"On a Night Like This" (Rob Searle Mix) – 7:58 #"On a Night Like This" (Motiv8 Nocturnal Vocal Mix) – 7:31 #"On a Night Like This" (Bini and Martini Club Mix) – 6:34 #"On a Night Like This" (Video) ;Brittiläinen CD 1 #"On a Night Like This" – 3:31 #"Ocean Blue" – 4:23 #"Your Disco Needs You" (Almighty Mix) – 8:22 #"On a Night Like This" (Video) ;Eurooppalainen CD 1 ja australialainen CD 2 #"On a Night Like This" – 3:31 #"Ocean Blue" – 4:23 #"Your Disco Needs You" (Almighty Mix) – 8:22 #"On a Night Like This" (Halo Mix) – 8:05 ;Brittiläinen CD 2 #"On a Night Like This" – 3:31 #"On a Night Like This" (Rob Searle Mix) – 7:58 #"On a Night Like This" (Motiv8 Nocturnal Vocal Mix) – 7:31 ;Eurooppalainen CD 3 #"On a Night Like This" – 3:31 #"Ocean Blue" – 4:23 #"On a Night Like This" (Video) == Esitykset == === Esitykset konsertissa === * On a Night Like This Tour * KylieFever2002 Tour * Showgirl Tour * Showgirl Homecoming Tour * KYLIEX2008 * Aphrodite World Tour === Muut esitykset === * An Audience with Kylie (2001) * Money Can't Buy (2003) (TV- konsertti) * Kesäolympialaiset 2000 (päätösseremonia) == Listasijoitukset == Lista (2000) Korkein sijoitus Australia (ARIA Charts) 1 Belgia (Ultratop 50 Flanderi) 29 Belgia (Ultratop 50 Vallonia) 3 Suomi (Suomen virallinen singlelista) 20 Ranska (SNEP) 69 Saksa (Media Control Charts) 72 Irlanti (Irish Singles Chart) 16 Alankomaat (MegaCharts) 8 Uusi-Seelanti (Recorded Music NZ) 35 Ruotsi (Sverigetopplistan) 31 Sveitsi (Schweizer Hitparade) 51 Britannia (UK Singles Chart) 2 == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 2000 kappaleet
Hämeenkyrön Räpsä

Hämeenkyrön Räpsä ry on hämeenkyröläinen pesäpallon erikoisseura, joka on perustettu vuonna 1981. Seura on ennen kaikkea kasvattajaseura, jolla on eri junioriluokissa noin 10 joukkuetta. Sen lisäksi seuralla on joukkue naisten Ykköspesiksessä, Suomensarjassa, sekä nuorten Superpesiksessä (tytöt alle 19 v) pelaava joukkue. Lisäksi tehdään tiivistä yhteistyötä naisten Superpesiksessä pelaavan Manse PP:n kanssa. Hämeenkyrön erityisen aktiivisella urheiluseurarintamalla Räpsä on ottanut paikkansa erityisesti tyttöpesäpalloseurana. Räpsälle on piirteenomaista toimiminen koko perheen seurana. 1980-luku oli räpsäläistä kulta-aikaa. Lisenssipelaajia oli useampana vuonna peräkkäin pitkälti yli 200. Tähänastisen historian menestyksekkäin vuosi on ollut 2019, jolloin B-tytöt voittivat Halli-SM-mestaruuden, sekä saavuttivat pronssimitalit kesän SM-sarjassa Rauman Feran ja Kempeleen Kirin jälkeen. Seuran perustajajäsen, pitkäaikainen puheenjohtaja ja nykyinen kunniapuheenjohtaja on Eero Lehtinen. Istuvana puheenjohtajana toimii Tomi Ahola. Kotikenttä sijaitsee Hämeenkyrön Yläasteen ja F. E. Sillanpään lukion yhteydessä, osoitteessa Ristamäentie 13. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-tytöt B-tytöt C-tytöt E-tytöt C-tytöt E-tytöt C-tytöt F-tytöt Yhteensä: Yhteensä: Yhteensä: 5 == Lähteet == == Aiheesta muualla == * Hämeenkyrön Räpsä Luokka:Hämeenkyröläiset urheiluseurat Luokka:Pesäpalloseurat
Punkkiäyriäiset

Punkkiäyriäiset (Tantulocarida) on yksi leukajalkaisten äyriäisten alaluokista. Punkkiäyriäiset ovat ulkoisesti hyvin erikoistuneita ja hyvin pienikokoisia syvän veden äyriäisiä, joiden naaraat elävät toisten äyriäisryhmien yksilöihin kiinnittyneinä ulkoloisina. Koiraat uivat vapaasti planktonissa. Punkkiäyriäiset ovat alle 0,3 millimetrin pituisia. Pienin laji, 0,085-millinen Tantulacus dieteri, on samalla myös pienin tunnettu niveljalkainen. Punkkiäyriäisten ruumiinrakenne on muihin äyriäisiin verrattuna yksinkertainen. Keskiruumis on pussimainen ja jaokkeeton, takaruumis surkastunut. Pää on selkäkilven suojaama, mutta siinä ei ole lainkaan varsinaisia leukaosia (raajoja). Eläin kiinnittyy isäntäänsä suuputkella. Punkkiäyriäisten isäntäeläimiä ovat muiden muassa hankajalkaiset, siirat, katkat ja raakkuäyriäiset. Niitä tunnetaan runsaat 30 lajia. Punkkiäyriäiset erotettiin omaksi ryhmäkseen vasta 1983. Aiemmin niitä pidettiin siimajalkaisina tai hankajalkaisina ==Lähteet== *Tantulocarida AccessScience Encyclopedia. Luettu 11.12.2010. * Luokka:Leukajalkaiset
Andreas Johansson (salibandy)

Andreas Johansson (s. 26. tammikuuta 1979 Hudiksvall, Ruotsi) on ruotsalainen salibandyn pelaaja. Puolustajana pelaava Johansson edustaa Ruotsin Superliigassa Falunia. Hän on pelannut Ruotsin maajoukkueessa vuosina 2006–2008. ==Saavutukset== * MM-hopea: 2008 ==Lähteet== * Andreas Johanssonin profiili innebandy.se sivustolla Luokka:Ruotsalaiset salibandyn pelaajat Luokka:Vuonna 1979 syntyneet Luokka:Elävät henkilöt